ฉีดยาคุมแบบ3เดือนมาตลอด2ปีไม่มีประจำเดือนมานานแล้วแต่พอมาวันนี้ประจำเดือนมาจะมีปัญหาอะไรไหมค่ะ
สวัสดีค่ะ ยาฉีดคุมกำเนิดชนิดที่ฉีดทุก 3 เดือนนั้น เมื่อฉีดต่อเนื่องไปนานๆ ก็จะทำให้ประจำเดือนขาดหายไปได้ ซึ่งเป็นผลจากฮอร์โมนของยา ที่ไปทำให้เยื่อบุโพรงมดลูกฝ่อบางลง จึงไม่มีประจำเดือนออกมา ซึ่งก็ไม่ได้อันตรายอะไร ส่วนการที่วันนี้มีเลือดออกมา ก็อาจเกิดจากการที่เยื่อบุโพรงมดลูกที่บางเกิดหลุดลอกออกมา และกลายเป็นเลือดได้ ซึ่งก็ถือว่าไม่ได้อันตรายอะไรเช่นกัน แนะนำควรสังเกตอาการไปก่อนค่ะ หากเลือดที่ออกมีปริมาณไม่มาก ออกเพียงไม่นานแล้วหายไป ไม่มีปวดท้องน้อย ก็ไม่จำเป็นต้องทำอะไร แต่หากเลือดที่ออกมีปริมาณมาก หรือออกติดต่อกันนาน หรือมีปวดท้องน้อยมากร่วมด้วย ก็ควรไปพบสูติ-นรีแพทย์เพื่อหาสาเหตุและรักษา เช่น มีมดลูกอักเสบ มะเร็งเยื่อบุโพรงมดลูก มะเร็งปากมดลูก เป็นต้น